E 1948 ni e voe dalchet ar champ kentañ gant KEAV. En ober er bloavezhioù-se a oa start. Start rak kalet e oa ar vuhez da  neuze : beajiñ ne oa ket aezet ha rankañ a rae stajidi ar champ kentañ kousket er foenn hag er plouz ! Start e oa dreist-holl abalamour ne oa ket aezet an traoù evit an emsaverion vrezhon. Goude an eil brezel-bed e chome strobet pep stourm gant heuliadoù ar chemmesk drastus oa bet graet etre pep emsaver hag ar genlabourerion faskour : se zo kaoz e oa dav bezañ kalonek a-benn krediñ en em ziskouez evel emsaver brezhon. Tud kalonek e oa neuze an tri den yaouank o doa diazezet KEAV : ar skrivagnerion  Ronan Huon ha Vefa de Bellaing hag an arzour ha skrivagner Xavier Langleiz.